6-åring skal sørge for Rosenborg-magi
ARTIKKELEN ER OVER TI ÅR GAMMEL Den unge magikeren skal ifølge verdalingen.no trylle frem Roseneborg-seier på Ullevaal stadion i kveld. 6-åringen, kjent fra TV 2-programmet «Norske Talenter» skal varme opp trønderne med triks og instruksjon i garderoben før kampen. Han skal også være med ut på banen som maskot. Unggutten er en av ni finalister som kjemper om å bli Norges største talent i 2009. Finalen går av stabelen fredag. I semifinalen sjarmerte Brian Aksnes Hoseth det norske folk med sine kunster og fikk flest stemmer av alle. Trond Henriksen leder Rosenborg fra benken i dag. Hovedtrener Erik Hamrén er i Sverige på grunn av sykdom i familien, melder rbk.no
Tryllekunstneren Brian Aksnes Hoseth (6) skal sørge for at Rosenborg-spillerne er heltent mot Lyn i kveld.